Diari Oficial de la Generalitat Valenciana


Sumari del DOGV 7956, del 12-01-2017 (2017/181)

RESOLUCIÓ de 21 de desembre de 2017, de la Direcció General de Formació Professional i Ensenyaments de Règim Especial, per la qual es convoquen les proves d'accés als ensenyaments de règim especial que condueixen a les titulacions oficials de Tècnic Esportiu i Tècnic Esportiu Superior, i a les formacions esportives de nivell I i de nivell III.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7956

Data del DOGV
:   12-01-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/181


Data del document
:   21-12-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Correcció d'errades

 Descriptors 

:   * Conselleria d'Educació, Investigació, Cultura i Esport
    * examen

RESOLUCIÓ de 21 de desembre de 2017, de la Direcció General de Formació Professional i Ensenyaments de Règim Especial, per la qual es convoquen les proves d'accés als ensenyaments de règim especial que condueixen a les titulacions oficials de Tècnic Esportiu i Tècnic Esportiu Superior, i a les formacions esportives de nivell I i de nivell III. [2017/181]  
La conselleria competent en matèria d'educació ha convocat anualment, en el marc del que disposa l'Ordre de 10 de maig de 2004 €modificada parcialment per l'Ordre de 17 de novembre de 2006?, les proves per a l'accés als Ensenyaments Esportius a la Comunitat Valenciana dels candidats que no compliren els requisits acadèmics d'accés directe.  
  
Segons el Reial decret 1363/2007, de 24 d'octubre, pel qual s'estableix l'ordenació general dels Ensenyaments Esportius de Règim Especial, i el Decret 132/2012, de 31 d'agost, del Consell, pel qual es regulen els Ensenyaments Esportius de Règim Especial a la Comunitat Valenciana, correspon a la Conselleria d'Educació, Investigació, Cultura i Esport regular les proves d'accés i realitzar, almenys, una convocatòria anual, en virtut de les competències que li confereix el Decret 103/2015, de 7 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat.  
  
Per tot això, la Direcció General de Formació Professional i Ensenyaments de Règim Especial, fent ús de les competències que li confereix el Decret 155/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resol:  
  
Primer. Finalitat  
La present resolució té com a finalitat convocar les proves d'accés, a les quals fa referència l'article 31 del Reial decret 1363/2007, de 24 d'octubre (BOE 08.11.2007), i l'article 22 del Decret 132/2012, de 31 d'agost, del Consell (DOCV 03.09.2012), als ensenyaments de règim especial que condueixen a les titulacions oficials de Tècnic Esportiu i Tècnic Esportiu Superior, i a les formacions esportives de nivell I i de nivell III, que regula l'Ordre EDU/3186/2010, de 7 de desembre, per la qual es regulen els aspectes curriculars, els requisits generals i els efectes de les activitats de Formació Esportiva (BOE 11.12.2010), i la seua modificació donada per l'Ordre EDU/581/2011, de 7 de març, per la qual es modifica l'Ordre EDU/3186/2010, de 7 de desembre, per la qual es regulen els aspectes curriculars, els requisits generals i els efectes de les activitats de Formació Esportiva, als quals fa referència la disposició transitòria primera del Reial decret 1363/2007, de 24 d'octubre.  
  
  
Segon. Data de realització  
La prova d'accés es realitzarà el dissabte dia 28 de gener de 2017, tant la corresponent per a accedir als ensenyaments de grau mitjà de Tècnic Esportiu i a les formacions esportives de nivell I, com la que corresponga per a accedir als ensenyaments de grau superior de Tècnic Esportiu Superior i a les formacions esportives de nivell III.  
  
Tercer. Lloc de realització  
Les proves d'accés es realitzaran en el centre docent públic següent:  
  
CIFP Complex Educatiu de Cheste. Carretera de València-Madrid, s/n. Cheste  
  
Quart. Període d'inscripció  
El període d'inscripció a les proves d'accés que es convoquen per mitjà d'aquesta resolució estarà comprés entre els dies 16 al 20 de gener de 2017, ambdós inclosos.  
  
Cinqué. Requisits  
De conformitat amb l'article 31 del Reial decret 1363/2007, de 24 d'octubre, i l'article 22 del Decret 132/2012, de 31 d'agost, del Consell, pel qual s'estableix l'ordenació general dels Ensenyaments Esportius de Règim Especial i l'article 64 de la Llei orgànica 2/2006, de 3 de maig, d'educació, els aspirants hauran de reunir els requisits següents:  
  
1. Per a inscriure's en la prova d'accés als Ensenyaments de Règim Especial de grau mitjà de tècnics esportius o a les formacions esportives de nivell I:  
a) No estar en possessió del títol de Graduat en Educació Secundària Obligatòria o equivalent a efectes acadèmics ni de titulacions equivalents als efectes d'accés segons s'indica en la disposició addicional dotze del Reial decret 1363/2007, de 24 d'octubre, i en la disposició addicional cinquena del Decret 132/2012, de 31 d'agost, del Consell.  
  
b) Tindre, com a mínim, 17 anys complits l'any de realització de la prova.  
2. Per a inscriure's en la prova d'accés als ensenyaments de règim especial de grau superior de Tècnics Esportius o a les formacions esportives de nivell III:  
a) No estar en possessió del títol de Batxillerat o equivalent a efectes acadèmics, ni de titulacions equivalents als efectes d'accés, segons s'indica en la disposició addicional dotze del Reial decret 1363/2007, de 24 d'octubre, i en la disposició addicional cinquena del Decret 132/2012, de 31 d'agost, del Consell.  
b) Tindre una edat mínima de 19 anys i estar en possessió del títol de Tècnic Esportiu en la corresponent modalitat o especialitat esportiva o acreditar la superació del nivell II de la mateixa modalitat o especialitat esportiva, o una edat mínima de 18 anys quan es posseïsca, a més del títol anterior, un títol de tècnic relacionat amb aquell a què es desitja accedir. Tant en un cas com en l'altre, l'edat mínima establida farà referència als anys complits a l'any de realització de la prova.  
  
3. La prova d'accés a la Formació Professional de grau mitjà podrà substituir la prova d'accés al mateix grau dels Ensenyaments Esportius.  
  
4. La part comuna de la prova d'accés a la Formació Professional de grau superior podrà substituir la prova d'accés al mateix grau dels Ensenyaments Esportius.  
  
Sisé. Sol·licitud  
1. Per a efectuar la inscripció, les persones interessades hauran de presentar en un únic centre docent públic dels indicats en l'apartat tercer d'aquesta resolució:  
a) Sol·licitud, d'acord amb el corresponent model que s'indica en els annexos I i II d'aquesta resolució.  
b) Document nacional d'identitat o número d'identificació d'estranger o, si hi manca, passaport, permís de residència o visat d'estudis.  
  
c) Justificant de pagament de les taxes corresponents.  
2. A més, per a concórrer a la prova d'accés als ensenyaments esportius de règim especial de grau superior de tècnics esportius, hauran d'acreditar estar en possessió del títol de Tècnic Esportiu en la modalitat o, si és el cas, especialitat esportiva corresponent; així mateix, per a les formacions esportives de nivell III, hauran d'acreditar la superació del nivell II de la mateixa modalitat o especialitat esportiva. L'acreditació es realitzarà per mitjà de la presentació d'algun dels documents següents:  
  
a) Fotocòpia compulsada del títol.  
b) Fotocòpia compulsada del resguard acreditatiu del títol.  
c) Certificat acadèmic que acredite estar en possessió del títol.  
3. A l'acabament del període establit per a la formalització de la inscripció, es publicarà, en el tauler d'anuncis del centre on es realitzaran les proves, una relació diferenciada per a cada prova d'accés de les persones sol·licitants admeses i, si és el cas, excloses. En la relació d'excloses s'indicarà expressament el motiu d'exclusió i el termini per a esmenar el defecte. Finalitzat el termini d'esmena, es remetrà una còpia de les relacions de persones admeses i excloses al corresponent inspector o inspectora d'Educació designat per a supervisar les mencionades proves.  
4. Tota la documentació s'arxivarà en el centre on es realitzaran les proves i estarà a disposició de la comissió d'avaluació que examine l'aspirant.  
  
Seté. Informació i orientació  
1. La present resolució es farà pública en els taulers d'informació de les direccions territorials de la Conselleria d'Educació, Investigació, Cultura i Esport d'Alacant, Castelló i València i es donarà també a conéixer, per a informació de les persones interessades, per part de totes les federacions esportives valencianes.  
2. La direcció del centre on es realitze les prova d'accés designarà el professorat dels distints departaments didàctics i/o d'orientació que haurà d'orientar les persones interessades a realitzar-les.  
  
3. L'orientació tindrà com a objecte informar sobre el calendari, l'estructura, els continguts i els criteris d'avaluació.  
4. Els avisos referents a les proves d'accés es faran públics en els taulers d'anuncis del centre on es realitzaran les proves.  
  
Huité. Desenvolupament de les proves d'accés  
1. Per a accedir als Ensenyaments Esportius de grau mitjà de Tècnic Esportiu i a formacions esportives de nivell I, la prova d'accés es realitzarà a l'IES/CIFP indicat en l'apartat tercer d'aquesta resolució el mateix dia i a la mateixa hora, d'acord amb el calendari següent:  
  
Dia: 28 de gener de 2017  
Horari:  
8.00 hores: constitució de la comissió d'avaluació. El president procedirà a l'obertura del sobre dels exercicis de la prova d'accés, els quals quedaran sota la seua custòdia. S'adoptaran les mesures necessàries que garantisquen l'organització i el bon desenvolupament de les proves.  
  
9.00 hores: primer exercici. Duració: 2 hores  
11.30 hores: segon exercici. Duració: 2 hores.  
2. Per a accedir als Ensenyaments Esportius de grau superior de Tècnics Esportius i a formacions esportives de nivell III, la prova d'accés es realitzarà al centre indicat en l'apartat tercer d'aquesta resolució el mateix dia i a la mateixa hora, d'acord amb el calendari següent:  
  
Dia: 28 de gener de 2017  
Horari:  
8.00 hores: constitució de la comissió d'avaluació. El president procedirà a l'obertura del sobre dels exercicis de la prova d'accés, els quals quedaran sota la seua custòdia. S'adoptaran les mesures necessàries que garantisquen l'organització i el bon desenvolupament de les proves.  
  
9.00 hores: primer exercici (apartat A). Duració: 1 h i 30 min.  
11.00 hores: primer exercici (apartat B). Duració: 1 h i 30 min.  
13.00 hores: segon exercici. Duració: 2 h i 30 min.  
3. La prova d'accés al grau mitjà té com a objecte demostrar els coneixements i les habilitats suficients per a cursar amb aprofitament els ensenyaments d'aquest grau. Els continguts de la prova versaran sobre els continguts que determina el Decret 112/2007, de 20 de juliol, del Consell, pel qual s'estableix el currículum de l'Educació Secundària Obligatòria a la Comunitat Valenciana (DOCV 24.07.2007).  
  
4. La prova d'accés al grau superior té com a objecte demostrar la maduresa en relació amb els objectius formatius del Batxillerat. Aquesta prova versarà sobre els continguts de les matèries comunes determinats pel currículum del Batxillerat vigent a la Comunitat Valenciana (Decret 102/2008, d'11 de juliol).  
5. L'estructura de les proves s'ajustarà al que disposa l'apartat sisé de l'Ordre de 10 de maig de 2004, de la Conselleria de Cultura, Educació i Esport, per la qual es regulen les proves de maduresa per a l'accés als Ensenyaments Esportius a la Comunitat Valenciana (DOCV 09.06.2004), modificada parcialment en l'apartat tercer per l'Ordre de 17 de novembre de 2006, de la Conselleria de Cultura, Educació i Esport, per la qual es regulen les proves de maduresa per a accedir als Ensenyaments Esportius a la Comunitat Valenciana (DOCV 20.12.2006).  
6. Els exercicis de les proves seran elaborats per la Direcció General de Formació Professional i Ensenyaments de Règim Especial i seran custodiats pels presidents de les comissions d'avaluació, que prendran les mesures oportunes per a salvaguardar la confidencialitat.  
  
7. En qualsevol moment de la realització de la prova corresponent, els membres de la comissió d'avaluació podran procedir a la verificació de la identitat dels aspirants.  
  
Nové. Supervisió de les proves d'accés  
1. En cada província on es realitze la prova d'accés, el corresponent director o directora territorial de Conselleria d'Educació, Investigació, Cultura i Esport, nomenarà un inspector o inspectora d'Educació per a supervisar el desenvolupament de les proves, atendre les consultes que realitzen respecte d'això l'IES/CIFP i remetre els exercicis de les proves al centre de la seua província on es realitzaran que seran custodiats la comissió d'avaluació fins a la seua realització.  
2. La Inspecció General d'Educació comunicarà el nom dels inspectors o les inspectores proposats per a organitzar el desenvolupament de les proves, a proposta de la direcció general amb competències en ensenyaments esportius de règim especial.  
  
Deu. Comissions d'avaluació  
1. Es constituirà una comissió d'avaluació en el centre designat per a realitzar les proves d'accés, composta:  
a) Pel president o presidenta, que serà un inspector o inspectora d'Educació.  
b) Per quatre vocals, preferentment del centre on es realitzen les proves, pertanyents al cos de professors d'Ensenyament Secundari i als departaments didàctics relacionats amb les matèries de les proves, dels quals el de menor edat actuarà com a secretari/ària de la comissió.  
  
c) A proposta del president/a, quan el nombre d'aspirants a realitzar les proves siga superior a 50, podran incorporar-se els assessors/ores docents (col·laboradors) que es consideren necessaris en funció del nombre de persones inscrites.  
2. Els components de la comissió d'avaluació seran proposats pels respectius directors/ores territorials d'Educació, Investigació, Cultura i Esport.  
3. Els membres de les comissions d'avaluació estaran subjectes a les causes d'abstenció i recusació que indiquen els articles 23 i 24 de la Llei 40/2015, d'1 d'octubre, de règim jurídic del sector públic.  
  
4. El professorat que forme part de les mencionades comissions d'avaluació estarà subjecte al que estableix el Decret 24/1997, d'11 de febrer (DOCV 17.02.1997), del Govern Valencià, sobre indemnitzacions per raó del servei i gratificacions per serveis extraordinaris, i la seua modificació donada pel Decret 64/2011, de 27 de maig, del Consell, pel qual es modifica el Decret 24/1997, d'11 de febrer, sobre indemnitzacions per raó del servei i gratificacions per serveis extraordinaris.  
  
5. La comissió d'avaluació tindrà les funcions següents:  
a) Organització i realització de les proves d'accés.  
b) Correcció i qualificació.  
c) Ompliment de les actes d'avaluació segons els models dels annexos III i IV de la present resolució i publicació dels resultats.  
  
d) Resolució de les reclamacions de qualificacions estimades incorrectes.  
e) Expedició dels certificats acreditatius de superació de la corresponent prova d'accés, segons els models dels annexos V i VI de la present resolució.  
f) Informar, per mitjà del seu president/a, l'inspector o la inspectora d'Educació que supervisa les proves de les incidències rellevants que es produïsquen durant el seu desenvolupament, així com remetre les llistes provisionals i definitives per a la seua publicació en els taulers d'anuncis de les direccions territorials.  
6. En la seua actuació, la comissió d'avaluació tindrà present allò que s'ha assenyalat en els articles deu, onze i dotze de la mencionada Ordre de 10 de maig de 2004, a excepció de la qualificació de les proves d'accés que, de conformitat amb l'article 31.5 del Reial decret 1363/2007, de 24 d'octubre, pel qual s'estableix l'ordenació general dels Ensenyaments Esportius de Règim Especial, i l'article 23 del Decret 132/2012, del Consell, pel qual es regulen els Ensenyaments Esportius de Règim Especial a la Comunitat Valenciana, es realitzarà de la manera següent:  
a) La nota final de la prova per a l'accés al grau mitjà, expressada en l'escala numèrica d'1 a 10, amb dos decimals, serà la mitjana aritmètica de les notes aconseguides en les distintes parts, sempre que aquestes siguen superiors o iguals a quatre.  
b) La nota final per a l'accés al grau superior, expressada en l'escala numèrica d'1 a 10, amb dos decimals, serà la mitjana aritmètica de la nota de la prova d'accés i la nota final dels ensenyaments de Tècnic Esportiu, sempre que ambdós siguen superiors o iguals a quatre.  
  
c) En tots els casos seran positives les qualificacions iguals o superiors a cinc i negatives les inferiors a cinc.  
7. En el termini màxim de 15 dies des de la publicació de les llistes definitives, el president/a de cada comissió d'avaluació remetrà a la corresponent direcció territorial d'Educació, Investigació, Cultura i Esport, una còpia de les actes d'avaluació i un informe sobre les reclamacions presentades, el resultat d'aquestes i les observacions que puguen ser rellevants per a futures actuacions. Les direccions territorials remetran a la Direcció General de Formació Professional i Ensenyaments de Règim Especial una còpia dels mencionats informes.  
  
De conformitat amb el que disposen els articles 112, 121 i 122 de la Llei 39/2015, d'1 d'octubre, del procediment administratiu comú de les administracions públiques i i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que esgota la via administrativa, es pot interposar un recurs potestatiu de reposició o plantejar directament un recurs contenciós administratiu, en els terminis i davant de l'òrgan que s'indica a continuació:  
a) El recurs de reposició s'ha d'interposar davant del conseller d'Educació en el termini d'un mes des de l'endemà de la seua publicació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana, en el termini de dos mesos des de l'endemà de la seua publicació.  
  
  
DISPOSICIÓ ADDICIONAL  
  
Única. Incidència de despesa i d'aplicacions informàtiques  
L'aplicació d'aquesta resolució no podrà tenir incidència en l'increment de la dotació de tots i cadascun dels capítols de despesa assignada a la direcció general competent en matèria d'ensenyaments esportius de règim especial i, en tot cas, haurà de ser atès amb els mitjans materials de la citada unitat administrativa. Així mateix, tampoc requerirà de solucions informàtiques associades a la gestió de la convocatòria de les proves objecte d'aquesta resolució.  
  
València, 21 de desembre de 2017.- La directora general de Formació Professional i Ensenyaments de Règim Especial: Marina Sánchez Costas.